Prof. univ. dr. Laurean Ilieș, cadru didactic la Saitama University și cercetător la RIKEN Center for Sustainable Resource Science Wako din Japonia, invitat la „Cafeneaua Științei”

Marți, 21 noiembrie 2023, prof. univ. dr. Laurean Ilieș, cadru didactic la Saitama University și cercetător la RIKEN Center for Sustainable Resource Science Wako din Saitama, Japonia, a susținut o conferință în cadrul seriei de evenimente Cafeneaua Științei.
[bookmark: _GoBack]Reuniunea a avut loc începând cu ora 14:00, în Sala P04 a Clădirii Administrative din incinta Grădinii Botanice „Dimitrie Brândză” a Universității din București (Șoseaua Cotroceni, nr. 32, sector 6).
Mai multe informații despre conferențiar
Dr. Laurean Ilieș este născut în România (în anul 1978) și a plecat în anul 1999 cu o bursă a guvernului japonez. 
Absolvent al studiilor de licență (anul 2004), masterat (anul 2006) și doctorat (anul 2009) la University of Tokio, sub coordonarea prof. univ. dr. Eiichi Nakamura. Parcurge toate treptele carierei academice, fiind asistent universitar (anul 2009), apoi conferențiar (anul 2014) la University of Tokyo. Se mută la RIKEN Center for Sustainable Resource Science în anul 2018 ca lider al unei echipe de cercetare, iar în anul 2021 este numit profesor universitar la Saitama University. Domeniile sale de cercetare includ sinteza chimică, chimia organometalică, cataliza, chimia proceselor și sinteza și proprietățile moleculelor exotice.

Evenimentul este organizat în cadrul proiectului SciResCareer – Centru regional de Orientare și Consiliere în Cariera de Cercetător – București-Ilfov – de la educație preuniversitară la cercetare avansată, activitatea A3.7. Promovarea științei în societate. Aceasta prevede organizarea de evenimente interactive tip cafeneaua științei cu invitarea unor personalități cu rezultate științifice marcante, pentru a prezenta domeniul pe care îl reprezintă și a răspunde la întrebări.


